
A szolgáltatásminőség és az emberi erőforrás kapcsolatának vizsgálata a Balaton régió négycsillagos szállodáiban dolgozó front office munkatársak példáján

Kutatásom egy nagyon fontos és életbe vágó probléma köré épült: a szállodai dolgozók elégedettségét, valamint annak vendégelégedettséggel való összefüggését vizsgálja. A témaválasztás felettébb aktuális, hisz a szállodák növekvő versenyében a minőségi munkavégzés rendkívül fontos tényező.
Kutatásom során a kényes témaválasztás ellenére sikerült megfelelő mintaszámmal dolgozni. A Balaton régió 22 négycsillagos szállodájának 63 recepciósa töltötte ki az általam készített kérdőívet. A kérdőív lezárását követően felállítottam egy értékelési pontrendszert, melynek segítségével számszerűsítettem az eredményeket, így megállapításra kerültek az egyes dolgozói elégedettségi szintek. A vendégek által észlelt minőség méréséhez a booking.com szállásfoglaló portálon található vendégértékeléseket használtam. Végül korrelációelemzést hajtottam végre, hogy megtudjam milyen mértékű kapcsolat áll fenn a két tényező között. A kapott eredmények alapján egyértelműen látszik, hogy szoros kapcsolat van a dolgozói elégedettségi szint, valamint a vendégelégedettség között. 



